钦定古今图书集成/明伦汇编/闺媛典/第121卷 > 谈采妻廖氏
## 钦定古今图书集成/明伦汇编/闺媛典/第121卷 > 谈采妻廖氏

按《临江府志》：“‘廖氏名淑贞，清江人，适郡人谈采。采父济为零陵县尹，病剧，采泣于天，请以身代，父病寻愈，
而采死。廖年二十七，矢志事舅姑，且教二子。长逢辰，
为来安路学正；次逢原，为鳌溪书院山长’。虞文靖公
作《谈孝子廖节妇墓铭》，天历中，诏旌其门。采从弟道
亨，力学为濂溪书院山长，升赣州路儒学教授。子逢”
泰，字元凯，当壬辰之乱，率义兵御寇于城门外；战不
胜，死之。